ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1112/02

υποβολή: Richard Corbett (PSE) προς την Επιτροπή

(18 Απριλίου 2002)

Θέμα: Εμπορικές σχέσεις (ΗΠΑ, Ιαπωνία και η ΕΕ)

Η Επιτροπή είναι πληροφορημένη για την πορεία των διαπραγματεύσεων ανάμεσα στην Ιαπωνία και τις ΗΠΑ για τη σύναψη μιας Συμφωνίας Ελεύθερων Συναλλαγών ανάμεσα στις δύο χώρες·

Έχει συλλογιστεί αν η ΕΕ θα έπρεπε ομοίως να διαπραγματευτεί μια συμφωνία με την Σιγκαπούρη προκειμένου να εξασφαλίσει ισότητα ανάμεσα σε Ευρώπη και Αμερική σε ό,τι αφορά την πρόσβαση στην αγορά της Σιγκαπούρης·

Δεδομένου ότι είναι αδύνατο να δημιουργηθεί ΖΕΣ ανάμεσα στην ASEAN και την ΕΕ, σκέπτεται ότι μια ΖΕΣ με τη Σιγκαπούρη μόνη θα ήταν εφικτή·

Απάντηση του κ. Lamy εξ ονόματος της Επιτροπής

(27 Μαΐου 2002)

Οι πολυμερείς διαπραγματεύσεις του ΠΟΕ (Παγκόσμιος Οργανισμός Εμπορίου) στο πλαίσιο της Ατζέντας της Ντόχα για την ανάπτυξη αποτελούν στόχο προτεραιότητας της Ένωσης.

Ωστόσο, η Επιτροπή παρακολουθεί με ενδιαφέρον και προσοχή την ανάπτυξη των διαφόρων πρωτοβουλιών περιφερειακής οικονομικής ολοκλήρωσης που διεξάγονται στην Ανατολική Ασία, συμπεριλαμβανομένων των διαπραγματεύσεων για τη Ζώνη Ελεύθερων Συναλλαγών που έχει συνάψει η Σιγκαπούρη με την Ιαπωνία, τη Νέα Ζηλανδία και την Ευρωπαϊκή Ζώνη Ελεύθερων Συναλλαγών (ΕΖΕΣ), και τις οποίες συνεχίζει με την Αυστραλία, τον Καναδά, τις ΗΠΑ και το Μεξικό.

Επί του παρόντος, η Επιτροπή εξετάζει πρόταση πουπέβαλε επίσης η Σιγκαπούρη για την έναρξη διαπραγματεύσεων όσον αφορά τη δημιουργία Ζώνης Ελεύθερων Συναλλαγών και θα ήθελε να γνωρίζει επάυτού τη γνώμη όλων των ενδιαφερόμενων μερών στην Ένωση. Η Σιγκαπούρηποστηρίζει ότι μια συμφωνία Ένωσης-Σιγκαπούρης θα συνέβαλε τόσο στην ανάπτυξη των σχέσεων της Ένωσης με τη Σιγκαπούρη όσο και στη βελτίωση των δεσμών με τις άλλες χώρες της περιοχής. Δεδομένου ότι η Ένωση θα ήθελε να συσφίγξει περισσότερο την οικονομική συνεργασία της με τη Σιγκαπούρη, αλλά και με ολόκληρη την περιοχή, η πρωτοβουλία αυτή θα πρέπει να ενθαρρύνει τη μεγαλύτερη περιφερειακή ολοκλήρωση στην Ασία και να βελτιώσει τις σχέσεις μεταξύ της Ένωσης και της Ένωσης Κρατών της Νοτιοανατολικής Ασίας (ASEAN).

Κατά την αξιολόγηση της πρότασης της Σιγκαπούρης, η Επιτροπή θα εξετάσει επίσης ανπάρχουν πειστικά οικονομικά επιχειρήματα. Θα ζητηθεί η γνώμη του ιδιωτικού τομέα της Ένωσης και κάθε άλλου ενδιαφερόμενου μέρους ώστε να συγκεντρωθούν απόψεις για τον τρόπο βελτίωσης των σχέσεων με τη Σιγκαπούρη και την ASEAN. Θα ληφθούνπόψη και άλλες εναλλακτικές λύσεις πέραν της Συμφωνίας Ελεύθερων Συναλλαγών, όπως η ανάπτυξη αποτελεσματικότερης συνεργασίας επί κανονιστικών θεμάτων.
ΓΡΑΠΤΗ ΕΡΩΤΗΣΗ E-2216/02

υποβολή: Ioannis Marnos (PPE-DE) προς την Επιτροπή

(22 Ιουλίου 2002)

Θέμα: Μελέτη της Επιτροπής για κοιτάσματα πετρελαίου στην Ε.Ε.

Σύμφωνα με δημοσίευμα της ελληνικής εφημερίδας ΤΑ ΝΕΑ (9.3.2002), το ιταλικό ωκεανογραφικό σκάφος Ουράνια προέβη σε ανακάλυψη μεγάλου πετρελαϊκού κοιτάσματος στην περιοχή της Γαύδου,

νοτίως της Κρήτης. Η οπή που εντοπίστηκε στον βυθό της Γαύδου μέσω της χρήσης του προηγμένου τηλεκατευθυνόμενου ρομπότ ROV έχει βάθος 300 μέτρων και διάμετρο 1 χλμ. και μέσα σε αυτή εξακριβώθηκε ότιπάρχει μεγάλη ποσότητα πετρελαίου. Αξίζει να σημειωθεί ότι έχει κατ' επανάληψη γραφεί στον ελληνικό Τύπο ότι παρατηρήσεις μέσω δορυφόρων καθώς και θαλάσσιες έρευνες στο Αιγαίο έχουν οδηγήσει στον εντοπισμό αρκετών κοιτασμάτων πετρελαίου.

Έχει διενεργήσει η Επιτροπή μελέτες ή έχει στην κατοχή της από άλλες πηγές εκθέσεις σχετικά με τα πετρελαϊκά κοιτάσματα στις χώρες της Ένωσης· Σε ποιο ύψος (σε βαρέλια αργού πετρελαίου) και σε ποιες περιοχές εντοπίζονται αυτά· Ποιες είναι οι πληροφορίες της Επιτροπής για την ύπαρξη πετρελαίου στις ελληνικές θάλασσες και την ηπειρωτική Ελλάδα·

Απάντηση της κυρίας de Palacio εξ ονόματος της Επιτροπής

(16 Σεπτεμβρίου 2002)

Ο πίνακας που ακολουθεί εμφαίνει δεδομένα σχετικά με τα εξακριβωμένα φυσικά αποθέματα(1) και την παραγωγή αργού πετρελαίου στα κράτη μέλη. Στην τελευταία στήλη εμφαίνεται τι ποσοστό της κατανάλωσης καλύπτει η εγχώρια παραγωγή σε κάθε κράτος μέλος.

>ΚΤΜ ΟΠΝΒΧΒ>

Αν εξαιρέσουμε τη Δανία και το Ηνωμένο Βασίλειο, τα εξακριβωμένα αποθέματα και η εγχώρια παραγωγή σταπόλοιπα κράτη μέλη βρίσκονται σε εξαιρετικά χαμηλά επίπεδα.

Οι άγνωστες παράμετροι, που είτε είναι γεωλογικού χαρακτήρα είτε συνδέονται με την εξέλιξη των τεχνολογιών εξόρυξης, δεν επιτρέπουν επακριβή προσδιορισμό του συνολικού όγκου των εκμεταλλεύσιμων κοιτασμάτων πετρελαίου, ούτε στην Ελλάδα ειδικότερα ούτε στην Ευρωπαϊκή Ένωση γενικότερα. Μπορούμε ωστόσο να θεωρούμε δεδομένο, όπως επισημαίνεται και στην πράσινη βίβλο Προς μια ευρωπαϊκή στρατηγική για την ασφάλεια του ενεργειακού εφοδιασμού(2), ότι η παραγωγή πετρελαίου στην Ένωση θα μειωθεί αναπόφευκτα κατά τις προσεχείς δεκαετίες αφού τα αποθέματα της Βόρειας Θάλασσας εξαντλούνται. Ενόψει των κινδύνων που θα

δημιουργήσει η αναμενόμενη αυξημένη εξάρτησή μας, όχι μόνο για την κάλυψη των αναγκών σε πετρέλαιο αλλά σε ενέργεια γενικότερα, η κατάσταση αυτή αποτελεί πρόκληση για την Ένωση, πρόκληση στην οποία η πράσινη βίβλος προσπαθεί να δώσει μια πρώτη απάντηση.

(1) Νοούνται ως εξακριβωμένα φυσικά αποθέματα οι ποσότητες που μπορούμε με εύλογη βεβαιότητα να θεωρούμε μελλοντικώς ανακτήσιμες από γνωστά κοιτάσματα, με τις σημερινές οικονομικές και επιχειρησιακές δυνατότητες. Δεν πρόκειται λοιπόν για μια εκτίμηση των συνολικών αποθεμάτων, αλλά για μια έννοια δυναμική: τα εξακριβωμένα φυσικά αποθέματα επαυξάνονται με νέα αποθέματα που εντοπίζονται στο πλαίσιο νέων ερευνών ή που προκύπτουν ως αποτέλεσμα βελτίωσης των τεχνικών δυνατοτήτων άντλησης αποτυπωμένων αποθεμάτων.

(2) COM(2000)769 τελικό.
ΓΡΑΠΤΗ ΕΡΩΤΗΣΗ E-1760/02

υποβολή: Christos Folias (PPE-DE) προς την Επιτροπή

(19 Ιουνίου 2002)

Θέμα: Άδειες εισαγωγής βοοειδών

Έντονο προβληματισμό και μεγάλη ανησυχία έχει προκαλέσει στους Έλληνες βοοτρόφους το ενδεχόμενο της αλλαγής στον τρόπο κατανομής των αδειών για εκτροφή μοσχαριών πάχυνσης.

Υπάρχει τέτοιο ενδεχόμενο και, εάν ναι, πώς σκοπεύει η Επιτροπή να προστατέψει το μέλλον των μικρών εισαγωγέων οι οποίοι τα τελευταία χρόνια έχουν προβεί σε επενδύσεις εκσυγχρονισμού των εγκαταστάσεών τους και οι οποίοι θα βρεθούν εκτός ανταγωνισμού, καθώς οι οικονομικές προϋποθέσεις που σχεδιάζεται να ισχύσουν για τα εισαγόμενα βοοειδή θα ευνοούν μόνο τους μεγάλους βοοτρόφους των Ευρωπαϊκών χωρών·

Απάντηση του κ. Fischler εξ ονόματος της Επιτροπής

(26 Ιουλίου 2002)

Ο κανονισμός (ΕΚ) αριθ. 1126/2002 της Επιτροπής της 27ης Ιουνίου 2002 με αντικείμενο το άνοιγμα και πρόβλεψη για τη διαχείριση δασμολογικής ποσόστωσης εισαγωγής για νεαρά άρρενα βοοειδή προς πάχυνση (1ης Ιουλίου 2002 έως 30 Ιουνίου 2003)(1) θέσπισε τους λεπτομερείς κανόνες για το έτος ποσοστώσεων 2002/2003, όσον αφορά τις ποσοστώσεις εισαγωγής του Παγκόσμιου Οργανισμού Εμπορίου (ΠΟΕ) ζώντων αρσενικών ζώων προς πάχυνση.

Η βασική μέθοδος κατανομής των δικαιωμάτων εισαγωγής δεν έχει τροποποιηθεί σε σχέση με τον αντίστοιχο κανονισμό του 2001(2). Αυτό σημαίνει ότι οι έλληνες εισαγωγείς διατηρούν εγγυημένη πρόσβαση σε ένα συγκεκριμένο μέρος της ποσόστωσης με αμετάβλητα κριτήρια συμμετοχής. Ωστόσο, το ειδικό μερίδιο που προορίζεται για τους έλληνες εισαγωγείς μειώθηκε ελαφρώς από 11,5 % (=19 500 ζώα) σε 10,7 % (=18 100 ζώα) σύμφωνα με τις πρόσφατες εξελίξεις των αναγκών όσον αφορά τις εισαγωγές.

Ο κανονισμός εισήγαγε ενισχυμένες διατάξεις για την σημερινή χρήση των πιστοποιητικών εισαγωγής. Κύριος στόχος είναι να αποφευχθεί η κερδοσκοπία και το εμπόριο αδειών, στόχος που, αν επιτευχθεί, θα ωφελήσει όλους τους πραγματικούς εισαγωγείς ανεξαρτήτως του εμπορικού τους όγκου.

(1) ΕΕ L 169 της 28.6.2002.

(2) ΕΕ L 150 της 6.6.2001.
ΓΡΑΠΤΗ ΕΡΩΤΗΣΗ E-1803/02

υποβολή: Esko Seppnen (GUE/NGL) προς την Επιτροπή

(24 Ιουνίου 2002)

Θέμα: Η κοινοτική βοήθεια προς την παλαιστινιακή αρχή

Από τον προϋπολογισμό της ΕΕ δύσκολα αποκτά κανείς σαφή αντίληψη του πόση βοήθεια παρέχει η ΕΕ ετησίως στην παλαιστινιακή αρχή. Σε τι ποσό ανέρχεται αυτή· Ποια είναι η εκτίμηση της Επιτροπής για το χρηματικό ύψος των καταστροφών που προκάλεσε ο ισραηλινός στρατός σε έργα που στηρίχθηκαν με κοινοτική χρηματοδότηση·

Απάντηση του κ. Patten εξ ονόματος της Επιτροπής

(29 Ιουλίου 2002)

Η βοήθεια που χορηγείται ετησίως στην Παλαιστινιακή Αρχή από τον κοινοτικό προϋπολογισμό αποτελεί το αντικείμενο δημόσιας πληροφόρησης που περιλαμβάνεται, ιδίως, στην ετήσια έκθεση πεπραγμένων όσον αφορά τη διάθεση της εξωτερικής βοήθειας που δημοσιεύει η Επιτροπή και, ακόμη, έως το έτος 2000, στην ετήσια έκθεση του προγράμματος MEDA.

Ο συγκεφαλαιωτικός πίνακας (Παράρτημα Ι) της οικονομικής βοήθειας που χορηγήθηκε από την Κοινότητα και την Ευρωπαϊκή Τράπεζα Επενδύσεων (ΕΤΕ) στην Παλαιστινιακή Αρχή από το 1994, μετά τηνπογραφή της συμφωνίας του Όσλο το 1993, αποστέλλεται απευθείας στο Αξιότιμο Μέλος καθώς και στη Γενική Γραμματεία του Κοινοβουλίου.

Ο πίνακας εκτίμησης (Παράρτημα ΙΙ) του ποσού των ζημιών και καταστροφών τωνποδομών που προκάλεσαν οι ισραηλινές δυνάμεις στα αντίστοιχα παλαιστινιακά εδάφη σε έργα που χρηματοδοτήθηκαν από τα κοινοτικά ταμεία και/ή από την ΕΤΕ, ιδίως κατά την επιχείρηση τείχος που διεξήχθη τον Απρίλιο του 2002 στη δυτική όχθη του Ιορδάνη αποστέλλεται απευθείας στο Αξιότιμο Μέλος καθώς και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0666/02

υποβολή: Brigitte Langenhagen (PPE-DE) προς την Επιτροπή

(8 Μαρτίου 2002)

Θέμα: Χρηματοδότηση του αλιευτικού σκάφους (μηχανότρατα) Atlantic Dawn από κοινοτικούς πόρους

Το αλιευτικό σκάφος Atlantic Dawn κατασκευάστηκε από όσο γνωρίζω, σε νορβηγικό ναυπηγείο και τέθηκε σε λειτουργία από έναν Ισλανδό εφοπλιστή, δεν δηλώθηκε όμως στην ΕΕ ως σκάφος αλιείας. Εν τω μεταξύ το εν λόγω σκάφος δραστηριοποιείται βάσει οικείων συμφωνιών του εφοπλιστικού οίκου με τη Μαυριτανία στα ύδατα αυτής και ανταγωνίζεται τοιουτοτρόπως τόσο την αλιεία που ασκούν οι εγχώριοι αλιείς όσο και την κοινοτική αλιεία που πραγματοποιείται με βάση τη συμφωνία μεταξύ της ΕΕ και της Μαυριτανίας. Θα παρακαλούσα, ως εκ τούτου, την Επιτροπή να απαντήσει στις ακόλουθες ερωτήσεις:

1. Ταυτίζονται οι απόψεις μου σε ό,τι αφορά την κατασκευή και τη σημερινή χρησιμοποίηση του εν λόγω αλιευτικού σκάφους με αυτές της Επιτροπής·

2. Ποιές ενέργειες προτίθεται να αναλάβει η Επιτροπή για την παράλειψη της νηολόγησης ως αλιευτικού σκάφους·

3. Πόσοψηλό είναι το ποσοστό των κοινοτικών πόρων στη χρηματοδότηση του Atlantic Dawn;

Απάντηση του κ. Fischler εξ ονόματος της Επιτροπής

(18 Απριλίου 2002)

Ενώ η Επιτροπή δεν διαθέτει πληροφορίες για την κατασκευή και τη χρήση σκαφών των κρατών μελών, πιστεύει ότι το Atlantic Dawn ναυπηγήθηκε στη Νορβηγία και αλιεύει από τότε στο πλαίσιο ιδιωτικής συμφωνίας στα ύδατα της Μαυριτανίας.

2. Το Atlantic Dawn έχει καταχωρηθεί στο ιρλανδικό μητρώο αλιευτικών σκαφών και, κατά συνέπεια, στο αλιευτικό μητρώο σκαφών της Κοινότητας στις 22 Μαρτίου 2002.

3. Δεν έχει δοθεί καμία κοινοτική χρηματοδότηση για το Atlantic Dawn.
ΓΡΑΠΤΗ ΕΡΩΤΗΣΗ E-1204/02

υποβολή: Glenys Kinnock (PSE) προς το Συμβούλιο

(26 Απριλίου 2002)

Θέμα: Ελάφρυνση του χρέους των χωρών ΑΚΕ

Μπορεί το Συμβούλιο να διευκρινίσει εάν η πρόταση για διακανονισμό όλων των εκκρεμούντων ειδικών δανείων κάθε μιας από τις λιγότερο ανεπτυγμένες χώρες ΑΚΕ μετά την πλήρη εφαρμογή των μηχανισμών ελάφρυνσης του χρέους των ΥΦΧ (υπερχρεωμέων φτωχών χωρών), σημαίνει πλήρη διαγραφή του εναπομείναντος κεφαλαίου (μετά το σημείο περάτωσης)·

Υπό το φως του περιορισμένου κόστους μιας τέτοιας πρότασης, και της ειδικής φύσης των συγκεκριμένων δανείων, συμφωνεί το Συμβούλιο ότι ο,τιδήποτε άλλο εκτός από την πλήρη διαγραφή του εναπομείναντος κεφαλαίου, θα θεωρηθεί και έλλειψη πολιτικής βούλησης για σοβαρή αντιμετώπιση του προβλήματος τηςπερχρέωσης των χωρών χαμηλού εισοδήματος·

Απάντηση

(30 Σεπτεμβρίου 2002)

1. Όσον αφορά τα ειδικά δάνεια προς τις λιγότερο ανεπτυγμένες χώρες ΑΚΕ, επισημαίνεται η απόφαση αριθ. 2/2001 του Συμβουλίου ΑΚΕ-ΕΚ της 20ής Δεκεμβρίου 2001 σχετικά με τον διακανονισμό όλων των ειδικών δανείων των ΥΦΧ(1) ΑΚΕ(2), τα οποία εναπομένουν μετά την πλήρη εφαρμογή των μηχανισμών ελάφρυνσης του χρέους τωνπερχρεωμένων φτωχών χωρών. Το άρθρο 1 της απόφασης αυτής προβλέπει ότι μετά το σημείο περάτωσης, η Κοινότητα θα προβεί στον διακανονισμό όλων των ειδικών δανείων προς τις λιγότερο ανεπτυγμένες χώρες ΑΚΕ, που έχουν επιλεγεί στο πλαίσιο της πρωτοβουλίας για τις ΥΦΧ, τα οποία εναπομένουν μετά την πλήρη εφαρμογή τωνπαρχόντων ενισχυμένων μηχανισμώνπέρ των ΥΦΧ. Σύμφωνα με το άρθρο 2, τα 55-60 εκατομμ. ευρώ που κρίνονται αναγκαία θα χρηματοδοτηθούν από τους πόρους του 8ου ΕΤΑ ή προηγούμενων ΕΤΑ ή από το 9ο ΕΤΑ. Η αιτιολογική παράγραφος αριθ. 8 και το άρθρο 3 προβλέπουν ιδίως ότι, εάν το κόστος του διακανονισμού όλων των ειδικών δανείων των ΥΦΧπερβεί το ποσό αυτό, θα πρέπει να ληφθούν τα απαραίτητα μέτρα για την παροχή της κατάλληλης χρηματοδότησης από τους πόρους ΕΤΑ. Το κείμενο της εν λόγω απόφασης έχει δημοσιευθεί στην ΕΕ L 56 της 27.2.2002, σ. 19.

2. Στο άρθρο 66 της συμφωνίας ΑΚΕ-ΕΚ της Κοτονού καθορίζεται η γενική μας προσέγγιση όσον αφορά τη στήριξη της ελάφρυνσης του χρέους. Η παράγραφος 4 του άρθρου 66(3) ορίζει ότι λαμβάνονταςπόψη την κρισιμότητα του προβλήματος του διεθνούς χρέους και τις επιπτώσεις του στην οικονομική ανάπτυξη, τα μέρη δηλώνουν ότι είναι πρόθυμα να συνεχίσουν, στο πλαίσιο των διεθνών συζητήσεων, την ανταλλαγή απόψεων για το γενικό πρόβλημα του χρέους, με την επιφύλαξη των ειδικών συζητήσεων που διεξάγονται στα σχετικά φόρα.

(1) Υπερχρεωμένες φτωχές χώρες.

(2) Λιγότερο ανεπτυγμένες χώρες: ΛΑΧ — Υπερχρεωμένες φτωχές χώρες: ΥΦΧ.

(3) ΕΕ L 317 της 15.12.2000, σ. 30.
ΓΡΑΠΤΗ ΕΡΩΤΗΣΗ E-2045/02

υποβολή: Christopher Huhne (ELDR) προς την Επιτροπή

(10 Ιουλίου 2002)

Θέμα: Ισολογισμοί

Ποια κράτη μέλη προβαίνουν σε κάποιο είδος εκτίμησης ενεργητικού και παθητικού για κάθε τομέα της οικονομίας, συμπεριλαμβανομένου του δημόσιου τομέα·

Όσον αφορά τα κράτη μέλη τα οποία καταρτίζουν παρόμοιους ισολογισμούς στον δημόσιο τομέα, θα δώσει η Επιτροπή τα πιο πρόσφατα αριθμητικά στοιχεία για το ενεργητικό, το παθητικό και την καθαρή αξία·

Απάντηση του κ. Solbes Mira εξ ονόματος της Επιτροπής

(9 Αυγούστου 2002)

Σύμφωνα με το πρόγραμμα μεταφοράς του Ευρωπαϊκού Συστήματος Λογαριασμών (ESA95)(1), όλα τα κράτη μέλη οφείλουν να παράγουν τομεακούς ισολογισμούς των χρηματοοικονομικών στοιχείων ενεργητικού και παθητικού, ενοποιημένων και μη ενοποιημένων εκτός από τρία κράτη μέλη στα οποία έχει χορηγηθεί παρέκκλιση. Τα κράτη μέλη τα οποία επωφελούνται από αυτήν την παρέκκλιση είναι η Ελλάδα, η Ιρλανδία και το Λουξεμβούργο (πρώτη μεταφορά το 2005).

Έχουν παρασχεθεί ορισμένα στοιχεία για το ενεργητικό· τα στοιχεία που αφορούν τις δημόσιεςπηρεσίες πρέπει να δημοσιευτούν από την Eurostat, αλλά δεν έχουν ακόμα δημοσιευθεί.

(1) Πίνακας 7 του παραρτήματος Β του κανονισμού (ΕΚ) αριθ. 2223/96 του Συμβουλίου της 25ης Ιουνίου 1996 περί του ευρωπαϊκού συστήματος εθνικών και περιφερειακών λογαριασμών της Κοινότητας — ΕΕ L 310 της 30.11.1996.
ΓΡΑΠΤΗ ΕΡΩΤΗΣΗ E-1932/02

υποβολή: Alexander de Roo (Verts/ALE) προς την Επιτροπή

(3 Ιουλίου 2002)

Θέμα: Ανατολικό τμήμα της εθνικής οδού Α73 Νότου

Απαντώντας στην ερώτηση τουπογράφοντος σχετικά με την κατασκευή της εθνικής οδού Α73 Νότου στην Ολλανδία (Ε-2244/01 της 26ης Ιουλίου 2001(1)), η Επιτροπή αναφέρει ότι έδωσε εντολή να πραγματοποιηθεί έρευνα σχετικά με τα παράπονα σύμφωνα με τα οποία η προτεινόμενη κατασκευή του ανατολικού τμήματος της εθνικής οδού Α73 Νότου μεταξύ των πόλεων Venlo και Maasbracht δεν συμβιβάζεται με την οδηγία για τους οικοτόπους (Οδηγία 92/43/ΕΟΚ(2) του Συμβουλίου της 21ης Μαΐου 1992 σχετικά με τη διατήρηση των φυσικών οικοτόπων καθώς και της αγρίας χλωρίδας και πανίδας).

Στην απάντησή της η Επιτροπή αναφέρει ότι θα ζητήσει επίσημη απάντηση από την ολλανδική κυβέρνηση σε σειρά ερωτήσεων όσον αφορά τις αναμενόμενες συνέπειες του σχεδίου Α73 Νότου για την προστασία των ειδών και οικοτόπων που αναφέρονται στις κοινοτικές οδηγίες περί προστασίας της φύσεως (για την προστασία των αγρίων πτηνών και για την προστασία των οικοτόπων), και ότι θα της ζητήσει περαιτέρω διευκρινίσεις σχετικά με τα αντισταθμιστικά μέτρα προ προτίθεται να λάβει.

Σε ποιο στάδιο βρίσκεται το αίτημα προς την ολλανδική κυβέρνηση για επίσημη απάντηση·

Ποια είναι η επίσημη απάντηση της ολλανδικής κυβέρνησης·

Αποτελεί άραγε η απάντηση αυτή αφορμή για να πραγματοποιηθούν περαιτέρω διαβήματα προς την Ολλανδία· Εάν ναι, ποια διαβήματα·

(1) ΕΕ C 81 E της 4.4.2002, σελ. 137.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(13 Σεπτεμβρίου 2002)

Η Επιτροπή ερευνά διάφορες καταγγελίες όσον αφορά τη συμβατότητα του προτεινομένου αυτοκινητοδρόμου Α73 στην ανατολική όχθη του ποταμού Μεύση, μεταξύ Roermond και Venlo, με την οδηγία για τα ενδιαιτήματα (οικοτόπους), οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1), και με την οδηγία για τα πτηνά, οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(2).

Η Επιτροπή βρίσκεται σε επαφή με την ολλανδική κυβέρνηση σχετικά με τηνπόθεση αυτή. Συγκεκριμένα, η Επιτροπή προετοιμάζει επιστολή, με την οποία θα θέτει ερωτήματα στην ολλανδική κυβέρνηση όσον αφορά τις ενδεχόμενες επιπτώσεις του έργου A73 στην κατάσταση διατήρησης των ειδών και των ενδιαιτημάτων που απαριθμούνται στις δύο προαναφερόμενες κοινοτικές οδηγίες για την προστασία της φύσης, καθώς και τις λεπτομέρειες εφαρμογής των διασφαλίσεων που προβλέπονται στις εν λόγω οδηγίες.

(1) ΕΕ L 206 της 22.7.1992.

(2) ΕΕ L 103 της 25.4.1979.
ΓΡΑΠΤΗ ΕΡΩΤΗΣΗ E-1942/02

υποβολή: Jens-Peter Bonde (EDD) προς την Επιτροπή

(3 Ιουλίου 2002)

Θέμα: Η πορνεία ως επάγγελμα

Στην εφημερίδα Svenska Dagbladet της 8ης Ιουνίου δημοσιεύτηκε ένα άρθρο στο οποίο η πορνεία αντιμετωπιζόταν σαν ένα κανονικό επάγγελμα όπως όλα τα άλλα επαγγέλματα.

Ποια είναι η γνώμη της Επιτροπής σχετικά με τη συγκεκριμένη θεώρηση (την οποία προσωπικά δεν συμμερίζομαι)·

Απάντηση της κας Διαμαντοπούλου Εξ ονόματος της Επιτροπής

(27 Αυγούστου 2002)

Η Επιτροπή θα ήθελε πρώτα ναπενθυμίσει στον κ. βουλευτή ότι το εν λόγω θέμα εμπίπτει στην αρμοδιότητα των κρατών μελών και κάθε κράτος μέλος ενδέχεται να επιλέξει είτε να θεωρήσει την πορνεία ως μια μορφή εκμετάλλευσης που πρέπει να καταργηθεί, είτε ως ένα επάγγελμα που πρέπει να ρυθμιστεί. Τη

διαχωριστική γραμμή μεταξύ αυτών των δύο προσεγγίσεων αποτελεί η διάκριση που γίνεται μεταξύ της πορνείας που ασκείται οικειοθελώς και με εξαναγκασμό, ενώ και οι δύο πλευρές συμφωνούν ως προς τη νομιμοποίηση της πορνείας και την τιμωρία όσων προάγουν, προτρέπουν ή εξωθούν σε πορνεία, ένα άλλο πρόσωπο ακόμα και με την συγκατάθεσή του/της.

Σε αυτό το πλαίσιο, και για να αντιμετωπιστούν οι διακρατικές πτυχές της, η Ένωση έχει ξεκινήσει αρκετές ενέργειες για την καταπολέμηση της εμπορίας ανθρώπων όπως το πρόγραμμα STOP και την απόφαση πλαίσιο του Συμβουλίου της 19ης Ιουλίου 2002 για την καταπολέμηση της εμπορίας ανθρώπων(1), η οποία εκδόθηκε πρόσφατα.

(1) ΕΕ L 203 της 1.8.2002.
ΓΡΑΠΤΗ ΕΡΩΤΗΣΗ E-1612/02

υποβολή: Konstantinos Hatzidakis (PPE-DE) προς την Επιτροπή

(5 Ιουνίου 2002)

Θέμα: Το νέο νομικό πλαίσιο για την τεχνική βοήθεια στο πλαίσιο του Γ ΚΠΣ

Κατά τη διάρκεια του Β ΚΠΣ, το νομικό πλαίσιο για τις ενέργειες τεχνικής βοήθειας (μελέτες εμπειρογνωμοσύνη, δράσεις προβολής και δημοσιότητας κλπ.) προέβλεπε ότι έργα τεχνικής βοήθειας μέχρι ύψους 6 εκατ. δραχμών, συμπεριλαμβανομένου και του ΦΠΑ, μπορούσαν να ανατεθούν απευθείας με απόφαση Υπουργού ή Γενικού Γραμματέα. Για έργα μεγαλύτερου προϋπολογισμού απαιτείτο προκήρυξη δημοσίου ανοικτού διαγωνισμού.

Αντίθετα, με το νέο νομικό πλαίσιο (Π.Δ. 4/2002) για την τεχνική βοήθεια, στα πλαίσια του Γ ΚΠΣ, η κατάσταση ανατρέπεται και μόνο για έργα τεχνικής βοήθειας άνω των 130 000 πρέπει να διεξαχθεί τακτικός δημόσιος διαγωνισμός, σύμφωνα με τα Π.Δ. 394/96 και 346/00, όπως ισχύουν.

Είναι ενήμερη η Επιτροπή για το συγκεκριμένο θέμα και τί μέτρα προτίθεται να λάβει προκειμένου να διασφαλιστεί η διαφάνεια της ανάθεσης των συγκεκριμένων μέτρων·

Απάντηση του κ. Barnier εξ ονόματος της Επιτροπής

(3 Ιουλίου 2002)

Σύμφωνα με την οδηγία 92/50/ΕΟΚ του Συμβουλίου της 18ης Ιουνίου 1992 για το συντονισμό των διαδικασιών σύναψης δημόσιων συμβάσεωνπηρεσιών(1), το ποσό των 200 000 ευρώ, μη συμπεριλαμβανομένου του ΦΠΑ, αποτελεί το κατώτατο ποσό σύμβασης για παροχήπηρεσιών για το οποίο είναιποχρεωτική η πρόσκλησηποβολής προσφορών.

Εφόσον στην περίπτωση της εθνικής νομοθεσίας, στην οποία αναφέρεται το Αξιότιμο Μέλος του Κοινοβουλίου, το κατώτατο ποσό για τη διαδικασία πρόσκλησηςποβολής προσφορών είναι 130 000 ευρώ, τηρείται η σχετική ευρωπαϊκή νομοθεσία.

(1) ΕΕ L 209 της 24.7.1992.
ΓΡΑΠΤΗ ΕΡΩΤΗΣΗ E-1747/02

υποβολή: Camilo Nogueira Romn (Verts/ALE) προς την Επιτροπή

(19 Ιουνίου 2002)

Θέμα: Η κατάσταση του Γενικού Διευθυντή Αλιείας της Επιτροπής, κ. Στέφεν Σμιτ

Ανεκλήθη πράγματι ο Γενικός Διευθυντής Αλιείας, κ. Στέφεν Σμιτ, ή εξακολουθεί να ασκεί τα καθήκοντά του, όπως φαίνεται να έχειποδηλώσει ο Επίτροπος κ. Φίσλερ·

Απάντηση του κ. Kinnock εξ ονόματος της Επιτροπής

(6 Αυγούστου 2002)

Η Επιτροπή παραπέμπει το Αξιότιμο Μέλος του Κοινοβουλίου στο σημείο 3 της απάντησης που έδωσε από κοινού στις γραπτές ερωτήσεις E-1430/02 του κ. Meijer και E-1563/02 του κ. Corbett(1).

(1) ΕΕ C 309 E της 12.12.2002, σελ. 122.
ΓΡΑΠΤΗ ΕΡΩΤΗΣΗ E-0658/02

υποβολή: Mario Mantovani (PPE-DE), Giacomo Santini (PPE-DE)και Amalia Sartori (PPE-DE) προς το Συμβούλιο

(8 Μαρτίου 2002)

Θέμα: Επιστροφή των περιουσιών των εξορίστων της Ιστρια και της Δαλματίας

Η συμφωνία σταθεροποίησης και σύνδεσης με την Κροατία δεν αναφέρεται στο πρόβλημα της επιστροφής των περιουσιών που δημεύθηκαν στο τέλος του πρώτου παγκοσμίου πολέμου αλλά, με την προοπτική μελλοντικής διεύρυνσης, το θέμα αυτό πρέπει να αποτελέσει μία από τις προτεραιότητες της ένταξης στο πλαίσιο της διασφάλισης των δικαιωμάτων των μειονοτήτων στην Κροατία.

Πρόσφατα το Κοινοβούλιο του Ζάγκρεμπ συζήτησε το πρόβλημα αυτό και, συγκεκριμένα, ενέκρινε ειδική νομοθεσία αποεθνικοποίησης η οποία εξανεμίζει ουσιαστικά τις τελευταίες ελπίδες των εξορίστων της Ιστρια και της Δαλματίας να τους επιστραφούν οι εγκαταλειφθείσες περιουσίες τους.

Προτίθεται άραγε το Συμβούλιο να αναλάβει πρωτοβουλίες, πέραν των διμερών συνομιλιών, και εάν ναι, ποιες, όσον αφορά το θέμα της επιστροφής των περιουσιών τους στην Κροατία στους εξορίστους της Ιστρια και της Δαλματίας και, γενικότερα, όσον αφορά το σεβασμό της αρχής κατά των διακρίσεων και της ισότητας μεταχείρισης των εθνικών μειονοτήτων, προκειμένου να καταστούν τα κριτήρια αυτά απαραίτητη προϋπόθεση για την προοπτική ενδεχόμενης ένταξης της Κροατίας στην Ευρωπαϊκή Ένωση·

Απάντηση

(30 Σεπτεμβρίου 2002)

Το Συμβούλιο πληροφορεί τους αξιότιμους βουλευτές του Ε.Κ. ότι δεν συζήτησε το θέμα του κατά πόσον νόμοι σχετικά με την αποκατάσταση περιουσιών που δημεύθηκαν μετά το τέλος του πολέμου θα ήσαν συμβατοί με το κοινοτικό δίκαιο. Εάν στο μέλλον τεθεί το θέμα της έναρξης διαπραγματεύσεων προσχώρησης με την Κροατία, αυτό θα γίνει με πλήρη σεβασμό του άρθρου 49 παράγραφος 1 της ΣΕΕ.